Na temelju članka 10. stavak 3. Odluke o socijalnoj skrbi na području Općine Vladislavci („Službeni glasnik“ Općine Vladislavci br. 6/17,7/19 i 4/20) a u vezi s člankom 117. stavak 5. Zakona o socijalnoj skrbi («Narodne novine» broj 157/13, 152/14, 99/15, 52/16, 16/17, 130/17 i 98/19), općinski načelnik Općine Vladislavci dana 2. studenoga 2020. godine, donosi

**ODLUKU**

**o izmjeni Pravilnika**

**o uvjetima i načinu dodjele jednokratnih pomoći na području Općine Vladislavci**

Članak 1.

Pravilnik o uvjetima i načinu dodjele jednokratnih pomoći na području Općine Vladislavci („Službeni glasnik „ br. 5/20 i 9/20) mijenja se prema odredbama ove Odluke.

Članak 2.

Članak 5. Pravilnika o uvjetima i načinu dodjele jednokratnih pomoći na području Općine Vladislavci („Službeni glasnik „ br. 5/20 i 9/20) mijenja se i glasi:

„

Članak 5.

Dokumentacija koju je potrebno priložiti uz zahtjev je:

1. korisnici zajamčene minimalne naknade:

* preslik rješenja Centra za socijalnu skrb kojim se utvrđuje pravo na zajamčenu minimalnu naknadu,
* ostala dokumentacija kojom se dokazuju navodi iz zahtjeva (npr. liječnička dokumentacija, smrtni list...),
* preslika tekućeg računa podnositelja zahtjeva

1. ostali korisnici:

* preslika osobne iskaznice podnositelja zahtjeva ili uvjerenje o prebivalištu,
* preslika osobne iskaznice za ostale članove kućanstva, (rodni list za maloljetne članove pribavlja Jedinstveni upravni odjel)
* potvrda o visini dohotka nadležne porezne uprave za podnositelja zahtjeva i sve članove obiteljskog domaćinstva,
* dokaz o nezaposlenosti, ako je podnositelj zahtjeva nezaposlen,
* ostala dokumentacija kojom se dokazuju navodi iz zahtjeva (npr. liječnička dokumentacija, smrtni list...),
* preslika tekućeg računa podnositelja zahtjeva
* izjava o zajedničkom kućanstvu.“

Članak 3.

Ova Odluka stupa na snagu danom donošenja i bit će objavljena u „Službenom glasniku“ Općine Vladislavci.

KLASA: 550-01/20-01/06

UR.BROJ: 2158/07-02-20-4

Vladislavci, 2. studeni 2020.

Općinski načelnik

Marjan Tomas